Η διάγνωση της υπέρτασης είναι αρκετά εύκολη διαδικασία και περιλαμβάνει την διεξαγωγή μετρήσεων της πίεσης. Κάθε τυπική επίσκεψη σε ιατρό θα πρέπει να περιλαμβάνει μια τέτοια μέτρηση, ενώ αν υπάρχει υποψία υπέρτασης ο ιατρός πιθανόν να ζητήσει να διεξαχθούν τακτικές μετρήσεις μέσα στις επόμενες μέρες. Αυτό συμβαίνει, διότι η υπέρταση σχετίζεται με μόνιμα υψηλή πίεση και επομένως σπάνια μπορεί να διαγνωστεί από μια μεμονωμένη μέτρηση. Γενικά, υπάρχουν πολλοί λόγοι που μπορούν να οδηγήσουν σε αυξημένη πίεση κατά την διάρκεια της μέρας, η ο οποία όμως επανέρχεται στα φυσιολογικά επίπεδα και δεν αποτελεί ένδειξη παθολογικής κατάστασης.
Εφόσον, ο ιατρός καταλήξει στη διάγνωση πιθανό να συστήσει κάποιες περαιτέρω εξετάσεις προκειμένου να διερευνήσει την ύπαρξη και άλλων παθολογικών καταστάσεων που θα μπορούσαν να ευθύνονται για την υπέρταση ή να συνυπάρχουν με αυτήν.
Τέτοιες εξετάσεις είναι:
Αναλύσεις ούρων.
Μετρήσεις χοληστερίνης.
Ηλεκτροκαρδιογράφημα.
Ταυτόχρονα, μπορεί να αρχίσει και η θεραπευτική αγωγή προκειμένου να μειωθεί ο κίνδυνος περαιτέρω προβλημάτων στον οργανισμό.